המכללה האדמית אחוה מציעה לימודי תואר שני M.A. בייעוץ חינוכי*.
העידן בו אנו חיים בהווה וכיווניו העתידיים, על אי הוודאות שלהם, מאופיין בשינוי מתמיד הולך וגובר בתהליכי הלמידה וההתפתחות של התלמיד ובחשיבות הקניית התשתית ההסתגלותית שלו בעתיד. לכל אלה השלכות על מערכת החינוך בכלל, ונגיעה ישירה לליבת תפקידו של היועץ החינוכי בפרט. תכנית הלימודים לתואר שני בייעוץ חינוכי* מבקשת להכשיר בוגרים בעלי תובנות המשקפות גישה ייעוצית מקצועית ועקרונות פעולה ברורים, בצד גמישות ויכולת התאמה להקשר המערכתי המסוים על צרכיו. הקווים המנחים את תהליך הלמידה ומבנה התכנית משקפים עקרונות אלה. *הענקת התואר מותנית באישור המל"ג.
לתכנית יתקבלו סטודנטים בעלי תואר אקדמי ראשון, בציון ממוצע של 85 לפחות.
ניסיון בעבודה חינוכית, ייעוצית, חברתית, קהילתית או טיפולית.
סטודנטים שלא למדו בתואר ראשון את הקורסים: 'פסיכולוגיה התפתחותית', 'פסיכולוגיה חברתית', 'פסיכולוגיה של גיל הנעורים', 'פסיכופתולוגיה', 'לקויות למידה', 'תיאוריות אישיות' - יידרשו להשלים אותם עד לתחילת שנת הלימודים הראשונה בציון 80 לפחות בכל קורס, ובממוצע של 85 לפחות בכלל הקורסים.
על המועמדים לעבור תהליך מיון הכולל ראיונות לבדיקת התאמה.
לימודים עיוניים - 28 ש"ש (56 נק"ז).
עבודה מעשית - 10 ש"ש (ללא נק"ז).
לימודי הייעוץ החינוכי מתאפיינים בלימודים אקדמיים לצד שילובם של היבטים יישומיים ופרקטיים בעבודת היועץ החינוכי. התכנית תכלול מערך הדרכה אשר ילווה את הסטודנטים מתחילת לימודיהם במטרה לתרום להתפתחותם המקצועית באמצעות חיבור לעשייה בבתי הספר ובמסגרות חינוכיות אחרות. שילוב זה יאפשר לסטודנטים לעצב את תפיסות התפקיד העתידיות שלהם ולבחון באופן ביקורתי את תפקידי היועץ החינוכי הלכה למעשה.
בוגר M.A. בייעוץ חינוכי, מוכר ע"י המועצה להשכלה גבוהה.